Pliaj 23 500 eŭroj por iam kompletigota retejo
#000000
TEJO dum sia semajnfina komitata kunsido aprobis la buĝeton por 2021. En ĝi eblas legi interalie, ke UEA venontjare pagos pliajn 23 500 eŭrojn por la reteja renovigo, kiun prizorgas dungito de TEJO. La enspezoj de TEJO ĉefe konsistas el kontribuoj de EU kaj UEA. La kotizoj de membroj kovras nur 2,7 procentojn de la elspezoj.
#000001
Ĝis la fino de la jaro 2019 UEA jam elspezis 70 000 eŭrojn por la projekto de nova retejo. Ĉi-jare la laboro pri la nova retejo kostos 23 600 eŭrojn, kaj en 2021 pliajn 23 500 eŭrojn, laŭ la ĵus aprobita buĝeto de TEJO. La ĉefa respondeculo pri la reteja renovigo estas oficisto de TEJO, kies salajron financas UEA.
#000002
La suma kosto de la nova retejo do estos iom pli ol 117 000 eŭroj – se ĝi entute pretiĝos venontjare. Ĝis nun la reteja laboro estis financata per mono el la rezervo ”Reteja renovigo”, kiun la komitato laŭ propono de la tiama estraro en 2013 disponigis por la celo.
#000003
Por la rezervo oni prenis 100 000 eŭrojn el la kapitalo de la asocio. Tiu sumo elĉerpiĝos komence de la venonta jaro, kaj mankas decido de la komitato disponigi pli da mono por la reteja renovigo.
#000004
Sekve ne klaras, el kiu fonto UEA prenos monon por pagi la AKSO-oficiston venontjare. La projekto de la buĝeto de UEA por 2021 nenion mencias pri tia elspezo, kaj estraranoj de UEA ne respondis al demando de Libera Folio pri la temo.
#000005
Laŭ la klarigoj en la buĝeto de TEJO, Mia Nordentoft, la oficisto respondeca pri la reteja renovigo (AKSO – Administra Komuna Sistemo Organiza), laboru plentempe ĝis aŭgusto. Eventuala plilongigo ”dependas je decidoj de TEJO/UEA pri evoluo de AKSO”.
#000006
Laŭ la buĝeto de TEJO, krom unu plentempa AKSO-oficisto, TEJO almenaŭ dum la unua jarduono de 2021 havos plentempe dungitan subvencipetiston, plentempe dungitan ”eksterrilatiston”, iom pli ol 80-procente dungitan kunordiganton de volontuloj, duontempan komunikiston, kaj krome "aliajn AKSO-oficistojn”. Sume tio egalas al proksimume 4,5 plentempaj dungoj – pli ol nun havas UEA mem.
#000007
Parton el la salajroj de la TEJO-dungitoj pagas UEA. Krom la AKSO-oficisto, kiun UEA financas laŭ aparta, nepublika kontrakto kun TEJO, UEA laŭ la buĝeto de TEJO subvencias la dungon de la kunordiganto de volontuloj, dum la plentempan ”eksterrilatiston” financas Esperantic Studies Foundation.
#000008
Sume por la salajroj kaj asekuroj de oficistoj en la buĝeto de TEJO estas dediĉitaj 83 000 eŭroj. La tuta sumo de la buĝeto estas 132 000 eŭroj. La buĝeto estas sen deficito pro la subvencioj de EU kaj UEA. La buĝeto ĉi-jare estas malpli granda ol pasintjare pro la malkresko de la EU-subvencioj.
#000009
La enspezoj de TEJO el la propraj membrokotizoj laŭ la buĝeto estos proksimume 3 500 eŭroj. Aldone venos 3 000 eŭroj de la patronoj de TEJO – membroj de UEA, kiuj pagas aldonan sumon por subteni la agadon de TEJO. La kotizoj de membroj do kovros nur 2,7 procentojn el la elspezoj de la asocio.
#000010
Por pliigi la membrokvanton de la asocio la komitato de TEJO decidis varbi pli da "Junaj amikoj" komence de 2021. La komitato voĉdonis pri tio, ĉu oni celu varbi 100 aŭ 1 000 Junajn amikojn. La voĉdono estis egala, kaj en la plano restis la originala propono: varbi 100 novajn Junajn amikojn.
#000011
La varbokampanjo laŭplane estos lanĉita, kiam funkcios la nova retejo de UEA, kaj eblos facile aliĝi. Kiam tio okazos, ne klaras.
#000013
En februaro 2018 la tiama prezidanto de UEA, Mark Fettes, promesis novan retejon ene de kelkaj monatoj.
#000014
Ĉi-jare la prezidanto de UEA Duncan Charters publike diris, ke la lanĉodato de la nova retejo estos la 15-a decembro 2020, sed dum la kunsido de la komitato de UEA en septembro li modifis tion:
#000015
Post tio ne aperis publikaj eldiroj pri la progreso de la retejo. En la retejo AKSO la progresraporto pri la migrado de la malnovaj sistemoj al la nova retejo daŭre tekstas: ”Diversaj planoj ellaboritaj, mankas fina decido”.
#000017
Piednoto: Bedaŭrinde forfalis cifero en la enkonduko. La kotizoj de la membroj kovras 2,7 procentojn el la buĝetitaj elspezoj de TEJO, ne 7 procentojn. La eraro nun estas korektita. Se kalkuli ankaŭ la kotizojn de la patronoj, la kotizaj enspezoj kovros 4,9 procentojn el la buĝetitaj elspezoj.
#000018
UEA jam pagis 70 000 eŭrojn por nova retejo
UEA promesas novan retejon ene de kelkaj monatoj (2018)
UEA uzis 33.000 eŭrojn por nova retejo (2017)
#000019
"Bone! Ni ĵetu monon en ĝin!"
#000023
Mi ne scias ĉu pli doloras tio, ke agado de UEA iĝis malpli travidebla ol TEJO, ĉu la ĉeno de misaj sed kostaj decidoj rilate la retejan renovigon. Des pli bone, ke la Komitato ankoraŭ ne aprobis la budĝeton kaj ankoraŭ povos postuli klarigojn. Ne nur povas, sed havas moralan devon.
#000024
En 2013 oni ŝokiĝis aŭdinte pri 100000 eŭroj sed tiam neniu imagis, ke la kosto povas ankoraŭ kreski. Sed post 8 jaroj ŝanĝiĝis ne nur la prezo, sed ankaŭ cirkonstancoj interne de la CO kaj tutmonde. Miaj lastaj laborspertoj kun profesia hommastruma sistemo kun pli ol 60000 enskribitaj homoj konvinkis min, ke en la fino tio, kio plej gravas estas diligenteco de uzantoj, homa faktoro. Do ĝuste tio, kion oni tiom lerte eliminas. Eĉ la plej inteligenta sistemo ne povas (ankoraŭ) anstataŭigi plej parton de homa laboro.
#000026
Onidire, post la koŝmara jaro 2020, le sekva jaro na povas esti pli malbona... sed ĉu tio validas al UEA? Sanon!
#000027
La monoj jam sufiĉas komeni Esperantan universitato per reto. 
#000028
La lastatempaj prezidantoj de UEA kaj ankaŭ la estraranoj estas kiel politikistoj: demagogiaj, hipokritaj kaj, eble, pure mensogaj.
Ĉu la aldona mono pagota (= donacota) al TEJO venas el la pensiaranĝoj, kiujn la nunaj ĝenerala direktoro kaj estraro volas ŝteli de la (eks)dungitoj?
#000031
Kredeble Jovana bazas sian aserton sur la fakto, ke la mono ĝis nun ĵetita en tiun plene fiaskintan kaj megalomanian projekton malaperis en senfundan puton kaj do ajna plia sumo uzata por tio (sendepende de tio, al kiu konkreta homo/institucio iras la mono) estas simpla forĵeto egala al fordonaco. UEA, anstataŭ agnoski la realon kaj almenaŭ haltigi la daŭran proprakorpan sangelfluon mortigontan ĝin, eĉ mem premas, por ke la sango elfluu pli rapide.
#000033
Lukiz, ĉu vi ne komprenis la aludon? UEA ne mendis tion de persono. UEA mendis tion de TEJO kaj TEJO ne estas entrepreno, kiu liveras tiuspecajn servojn, ĉu ne?
Ĝis nun ni scias tion, ke la limdato refoje ŝanĝiĝas. Cetere ĉu vi memoras, ke la unua promeso celis la komencon de 2014?
Mi komento povis esti nekonstrua, sed certe ne senbaze nekonstrua.
#000039
Vi tamen ja ankaŭ scias, ke UEA povis mendi de TEJO, ĉar TEJO aktuale havas taŭgan personon por realigi la projekton. Do, eĉ se ne temas pri rekta dungo de persono, la kontrakto kun TEJO ja estis rekte ligita kun specifa persono ĉefrespondeca, kiu havas specifajn kompetentojn.
Se vi havas faktbazitajn argumentojn, ke TEJO kaj specife ties aktivuloj respondecaj pri la projekto, vi ja estas bonvena prezenti ilin.
#000040
[Jes, mi memoras, ke la unua promeso de UEA celis 2014, sed kiel tio rilatas al TEJO kaj kompetento de ties aktivuloj?]
#000041
Se via demando celis UEA-n tiukaze mi ne vere komprenas, kial vi afiŝis ĝin kiel reagon en mia komento en kiu mi klopodis klarigi, ke TEJO ricevas pagon (ne donacon) de UEA.
#000044
Pri defendado de UEA en ĉi tiu afero mi certe ne emas okupiĝi, ĉar ĝis nun ĝi ne liveris ion ajn por ebligi defendadon...
#000045
En kiu senco TEJO 'havas' tiun personon? Ĉu tiu persono estas ligita al TEJO per ekskluziva kontrakto kaj nur TEJO rajtas permesi al li fari laborojn por aliaj? Kial UEA ne rekte kontraktis lin (aŭ alian liberan profesiulon) kaj devis uzi por la celo TEJOn, kiu – kiel atentigis Kaźmierski – ne estas komputilista entrepreno? Por eksterulo estas nekomprenebla situacio.
#000046
Kial oni aranĝis tiel, estas tre bonda demando, kiun vi starigas kaj al kiu mi evidente ne konas respondon (do mi ne havas ajnan bazon por kritiki la solvon). Same mi ne konas respondon al la demando pri tio kion fakte UEA mendis, kio estas ja esenca. Ĉiukaze estas laŭdinde ke vi starigas demandon, ĉar evidente pluraj komentantoj ĉi tie ne havas respondojn, sed volonte kritikas antaŭ (anstataŭ?) demandi aŭ epitetas anstataŭ argumenti. Aŭ eĉ tute fantazias pri donacoj de UEA al TEJO.
#000048
Do, TEJO dungis tiun personon. Tio signifas ke ĝi havis sufiĉe da laboro por pravigi dungon. Tamen tiu persono nun laboras (ĉu plentempe?) por UEA, kiu pagas ties salajron al TEJO. Kiu do faras la laboron por kiu tiu persono estas oficiale dungita de TEJO? Kial UEA ne mem rekte dungas laboristojn? Verŝajne estas bonaj kialoj, sed kiel dirite por eksterulo la afero estas nekomprenebla. Estas bone se UEA donus klarecon pri afero al kiu estas ligita tiom da mono, se ĝi volas (re)gajni la fidon de membroj kaj ilian financan subtenon.
#000049
Ŝajne la (trafaj) demandoj de leganto estis tiom ŝokaj, ke neniu plu kuraĝas komenti – kaj eĉ malpli aŭdacas respondi la demandojn.
#000050
Ĉu UEA- kaj TEJO-uloj ne emas dankeme kapti la okazon kaj tuj ensalti por klarigi sian (sendube pravan?) agmanieron? Alie la esperantistaro ekhavos aŭ firmigos la impreson, ke UEA/TEJO iĝis obskuraj misorganizoj.
#000051
Ne tiom neniu plu kuraĝas komenti, kiom neniu havas pri tio certajn informojn (krom UEA kaj TEJO mem, evidente). Mi havas miajn supozojn pri tio, sed ĉar temas nur pri supozoj, estus tute sensence, ke mi afiŝu ilin ĉi tie.
#000052
Kaj UEA kaj TEJO (tra siaj respondeculoj) preferas ne reagi anstataŭ klare informi kaj forigi ĉiujn kaj ĉiajn dubojn? Ĉu ili vere pensas, ke silento helpas ilin, aŭ ili estas tro arogantaj por degni respondi demandojn kaj forigi dubojn de "eksteraj" gazetoj kaj "normalaj" legantoj? Kiuj legantoj (UEA kaj TEJO ne forgesu) povas (re)membriĝi... aŭ ne. Ĝis nun UEA kaj TEJO igas ĉion eblan por antaŭenpuŝi ne(re)membriĝon. Sukcese. Gratulon.
#000053
Kion UEA mendis? Por kompetenta prijuĝo de la farita laboro indus scii tion. Sed tio estas granda sekreto. Eble sorĉisto kapablas aperigi la priskribon de mal mendo.
Oni kutime neglektas, ke sperta programanto ofte ne kapablas skizi kaj organizi vastan projekton. Ne nur problemo de UEA.
#000054
Ŝajnas, ke UEA havos la plej multekostan retejon en la historio. Finfine io pri kio la tuta Esperanto-movado povos fanfaroni? Intertempe la tuta mondo demandas: kio estas Esperanto kaj UEA. Pri Esperanto mi ne certas, sed pri UEA mi havas tute klaran respondon: "Dat is een werkverschaffing organisatie met het hoofdkantoor in Rotterdam waar je voor leuke baantjes kan solliciteren."
#000055
Al kiu ili pagis la monon? Kial ili ne uzis la spertoj de e@i? Ili ŝajnas tre kapablaj.
#000056
La dramserio “UEA-retejo” daŭras jam tiel longe, ke multaj jam forgesis la komencon. Se mi bone rememoras temis plej parte pri granda renoviĝo por povi pli bone kaj pli taŭge servi al la membroj de UEA. Se tiu sapserio daŭros pli longe, en la momento de la lanĉo de modernigita retejo, UEA havos ĉirkaŭ 100 membrojn, el kiuj ĉirkaŭ 90 ne havos retkonekton.
#000057
Se nenio efektive efektiviĝas pri "renovigita retejo" de UEA (kaj kiel membro, ŝajnas al mi ke nenio estas renovigita), ĉu ne estus en ordo peti repagon de la 100 000 eŭroj? Se la "prilaborantoj" nenion sukcesis fari, kial ili havu la monon?
#000059
Estis promesoj dum la jaroj, sen rezultoj.
#000060
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000066
Aliĝi al 400 aliaj abonantoj
#000068